Eelnõu

NARVA LINNAVOLIKOGU
OTSUS

Narva

                                                                                 ____.____ 2008.a. nr   ___
Vahendite eraldamine stuudioteatri Ilmarine 2009. aasta tegevuskuludeks
1.  Asjaolud ja menetluse käik

Stuudioteater Ilmarine tegutseb Narva linnas alates 1989. aastast. Ilmarisel ei ole oma maja, ta tegutseb Geneva kultuurikeskuse ruumides. Stuudioteater Ilmarine on viimastel aastatel saanud linnapoolset toetust selliselt, et linn maksab kinni teatri ruumide üürimisega seotud kulud ja eraldab vahendeid tegevuskulude katteks. Narva Linnavalitsuse ja stuudioteatri Ilmarine vahel on peetud 2008. aastal läbirääkimisi, mille tulemusena on jõutud kokkuleppele, et Narva linn hakkab 2009. aastal toetama stuudioteatrit Ilmarine 420 000 krooni eraldamisega. See summa on ettenähtud stuudioteatri kõike kulude, sealhulgas ruumide üürimiskulude, katmiseks. Seega hakkab stuudioteater otsustama iseseisvalt, milliseid ruume ta üürib oma tegevuse tagamiseks.
2.  Õiguslikud alused
Narva Linnavolikogul on vastavalt Kohaliku omavalitsuse korralduse seaduse § 22 lõike 1 punktile 8 õigus võtta varalisi kohustusi.

3.  Otsus

3.1 Eraldada MTÜ-le stuudioteater Ilmarine (reg. kood 80045560) 2009. aasta tegevuskulude katteks 420 000 krooni.
3.2  Anda Narva Linnavalitsuse Kultuuriosakonnale luba sõlmida käesoleva otsuse punktis 3.1 nimetatud toetuse kasutamise leping.
4.  Rakendussätted
4.1 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

4.2 Otsus jõustub seadusega sätestatud korras.

Mihhail Stalnuhhin

1. Esitada Narva Linnavolikogusse läbivaatamiseks ja kinnitamiseks otsuse „Vahendite eraldamine stuudioteatri Ilmarine 2009. aasta tegevuskuludeks” eelnõu.
2. Volitada pr Ljubov Fominad antud küsimus ette kandma Narva Linnavolikogus.

